༈ ཨོཾ་སྭ་སྟི་སིདྡྷི། རྒྱལ་ཀུན་ཕྲིན་ལས་རང་གཟུགས་སྤྱན་རས་གཟིགས། །དངོས་སྤྲུལ་སྟོན་པ་རྒྱལ་བའི་
འབྱུང་གནས་རྗེ། །ཐུགས་རྗེའི་རོལ་གར་བསྟན་པའི་ཉི་མ་ཡི། །རྣམ་འཕྲུལ་བཤད་སྒྲུབ་བསྟན་འཛིན་གསོལ་བ་འདེབས། །སྐྱེ་དང་ཕྲེང་བའི་ཚེ་རབས་ཐམས་ཅད་
དུ༑ ཾ༑ཟབ་གསང་སྙིང་པོའི་མན་ངག་ལེགས་བླང་མཐུས། །ཆུང་ངུའི་དུས་ནས་ཡོན་ཏན་མངོན་གྱུར་པའི། །འདྲེན་མཆོག་དཔལ་ལྡན་བླ་མར་གསོལ་བ་འདེབས། །
513

གྲུབ་དབང་བླ་མའི་གསུང་། གསར།
མ་རིག་ལོག་རྟོག་འཁྲུལ་བ་བསལ་བསླད་དུ། །སྣང་སེམས་རོ་གཅིག་ཡེ་ཤེས་མངོན་གྱུར་པས། །སྲུ་བརྟན་བྲག་ལ་འདམ་ལྟར་རྫུ་འཕྲུལ་བསྟན། །གྲུབ་པ་མངོན་
གྱུར་ཁྱེད་ལ་གསོལ་བ་འདེབས། གྱུར་ཁྱེད་ལ་གསོལ་བ་འདེབས། །ཐུབ་པའི་སྡེ་སྣོད་རིན་ཆེན་རྣམ་གསུམ་ལ། །གཞན་དྲིང་མི་འཇོག་ཚུལ་བཞིན་བསྟན་པ་འཛིན། །འགྲོ་ཁམས་རྒྱ་མཚོ་ཇི་སྲིད་
གནས་ཀྱི་བར། །བསྟན་པའི་རྒྱལ་མཚན་ཞབས་ལ་གསོལ་བ་འདེབས། །རྣམ་དག་ཚུལ་ཁྲིམས་གཙང་མས་རྒྱུད་བཏུལ་ནས། །གཞན་ཕན་འགྲོ་ལ་བུ་ལྟར་བརྩེ་བ་
དང་༑ ༑སྲིད་ཞི་གཉིས་མེད་ཤར་གྲོལ་མངོན་གྱུར་པའི། །བསླབ་གསུམ་ཚུལ་ཁྲིམས་བློ་གྲོས་གསོལ་བ་འདེབས། །བདག་སོགས་གསོལ་བ་བཏབ་པའི་བདེན་
སྟོབས་དང༌། །ལས་འབྲས་བསླུ་བ་མེད་པའི་བྱིན་མཐུ་ཡིས། །སྐྱེ་བ་འདི་དང་ཚེ་རབས་ཐམས་ཅད་དུ། །འཁོར་བའི་གནས་རིས་མཐོ་དམན་གར་སྐྱེས་ཀྱང༌། །སྡུག་
བསྔལ་གསུམ་གྱི་རང་བཞིན་མཐོང་ནས་ནི། །སྐྱོ་ཤས་གཏིང་ནས་སྐྱེ་བར་བྱིན་གྱིས་རློབས། ཡང་དག་ལམ་ལ་དང་པོར་འཇུག་པའི་སྒོ། །ལས་འབྲས་ཡིད་ཆེས་སྒོ་
514

ཞབས་བརྟན་ ཉི་ཤུ་རྩ་བཞི་
আ
།གསུམ་རབ་བསྡམས་ཏེ། །རྣམ་དག་ཚུལ་ཁྲིམས་ལམ་ལ་གནས་གྱུར་ནས། །དལ་འབྱོར་སྙིང་པོ་ལོན་པར་བྱིན་གྱིས་རློབས། །སྙིགས་
དུས་འགྲོ་ལ་ལྷག་པར་ཉེར་གཟིགས་ནས། །ཚེ་གཅིག་སངས་རྒྱས་འགྲུབ་པའི་མྱུར་ལམ་མཆོོག །ཟབ་རྒྱས་དཱམ་པའི་ཆོས་ཀྱི་མཛོད་བཟུང་ནས། །བསྟན་འགྲོའི་
དོན་ཆེན་འགྲུབ་པར་བྱིན་གྱིས་རློབས། །བརྒྱུད་གསུམ་བླ་མའི་མན་ངག་ལ་བརྟེན་ནས། །རང་ལུགས་དྲི་མེད་ཡིད་བཞིན་ནོར་བུ་ཡིས། །རྨོངས་པའི་འགྲོ་ལ་ཆོས་
ཀྱི་ཆར་ཕབ་ནས། །བསྟན་འགྲོའི་དོན་ཆེན་འགྲུབ་པར་བྱིན་གྱིས་རློབས། །རྒྱལ་བའི་དབང་པོ་དྲི་མེད་འོད་ཟེར་དང༌། །གྲུབ་པའི་དབང་ཕྱུག་ཀུན་མཁྱེན་འཇིགས་
མེད་གླིང༌། །ཡེ་ཤེས་སྐུ་ཡིས་རྗེས་བཟུང་གཟི་བརྗིད་རྩལ། །སྙན་བརྒྱུད་ཚད་མ་རྣམ་བཞིའི་ཉམས་ལེན་ཤོག །བརྒྱུད་གསུམ་བླ་མའི་དགོངས་པའི་མཐར་ཐུག་
་ དོན༑ ༑ཟབ་ཞི་སྤྲོས་བྲལ་འོད་གསལ་འདུས་མ་བྱས། །རིག་སྟོང་གཉུག་མ་སྣང་བཞི་མཐར་ཕྱིན་ནས། །ཚེ་འདིར་འཇའ་ལུས་འཕོ་ཆེན་སྐུར་འགྲུབ་ཤོག །གལ་ཏེ་
515

གཏེར་ གྲུབ་དབང་བླ་མའི་གསུང་། གསར།
ཚེ་འདིར་མངོན་དུ་མ་གྱུར་ན། །ཆོས་ཉིད་བར་དོར་རང་སྣང་ངོ་ཤེས་ཏེ། །གསང་ཆེན་ནང་གི་མངོན་བྱང་རབ་བགྲོད་ནས། །རྡོ་རྗེ་འཛིན་པ་མངོན་དུ་འགྱུར་བར་
ཤོག ༑རྣམ་སྨིན་སྲིད་པ་བར་དོར་ཁ་འཁྱམས་ན། །ལྷ་དང་བླ་མ་རྗེས་སུ་དྲན་པ་ཡིས། །རྣམ་གྲོལ་དབུགས་ཆེན་འབྱིན་པའི་ཞིང་ཁམས་སུ། །རྫོགས་སྨིན་སྦྱང་བ་
རྒྱ་མཚོ་མཐར་ཕྱིན་ཤོག །ཇི་སྲིད་འཁོར་བའི་གནས་རིས་མ་སྟོངས་བར། །དེ་སྲིད་འགྲོ་ཀུན་སངས་རྒྱས་ཐོབ་ཕྱིར་དུ། །དུས་གསུམ་རྒྱལ་བའི་རྒྱལ་ཚབ་ཉིད་གྱུར་
ནས༑ ༑བསྟན་འགྲོའི་དོན་ཆེན་བདག་གིས་བསྒྲུབ་པར་ཤོག །དཀོན་མཆོག་རྩ་གསུམ་སྲུང་མའི་ནུས་མཐུ་དང༌། །ལས་འབྲས་བསླུ་བ་མེད་པའི་བདེན་སྟོབས་
ཀྱིས༑༑བདགུ་ཅག་ལྷག་བསམ་རྣམ་པར་དག་པ་ཡིས། །སྨོན་པ་དེ་བཞིན་མྱུར་དུ་འགྲུབ་པར་ཤོག །ཅེས་དང༌། རྒྱལ་བ་སྲས་དང་བཅས་པའི་བདེན་མཐུ་དང༌། །ཁྱད་
པར་ཚེ་ཡི་ལྷ་ཚོགས་ཐུགས་བསྐྱེད་ཀྱིས། །ཐུབ་པའི་བསྟན་པ་ཕྱོགས་བཅུར་རབ་རྒྱས་ནས། །བཤད་དང་སྒྲུབ་པའི་རྒྱལ་བསྟན་འཛིན་པར་ཤོག །ཅེས་པ་འདི་བླ་མའི་ཉེ་གནས་
516

ཞབས་བརྟན་ ཉི་ཤུ་རྩ་ལྔ་
আ །དཔལ་རྒྱལ་དང་ཟླ་བ་བཟང་པོ་གཉིས་ཀྱིས་བསྐུལ་ངོར་སྐྱེས་མཆོག་དམ་པ་རྣམས་ཀྱི་ཐུགས་སྲས། གསང་ཆེན་བསྟན་པའི་མཛོད་འཛིན་པདྨའི་ལུང་གིས་བསྔགས་པའི་སྐྱེས་བུ་ལུང་རྟོགས་བསྟན་པའི་རྒྱལ་མཚན་ཞེས་འབོད་པ་དོན་ལ་རྨོངས་རྟུལ་
མཁན་གྱིས་ལྷག་བསམ་དག་པས་་སྨོན་པ་དེ་དེ་བཞིན་དུ་འགྲུབ་པར་ཤོག །འདི་བྲིས་དགེ་བའི་བསོད་ནམས་ཀྱིས། །མཁའ་ཁྱབ་སངས་རྒྱས་ཐོབ་པར་ཤོག །སརྦ་མངྒ་ལཾ། དགེལོ། །།